Nariadenie Rady (ES) č. 540/96
z 25. marca 1996,
ktorým sa mení a dopĺňa nariadenie (ES) č. 3010/95 úplne alebo čiastočne pozastavujúce clo uplatniteľné na určité výrobky pochadzajúce z Malty a z Turecka (1995) spadajúce pod kapitoly 1 až 24 a kapitolu 27 kombinovanej nomenklatúry
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 113,
so zreteľom na návrh Komisie,
keďže nariadenie (ES) č. 3010/95 [1] úplne alebo čiastočne pozastavuje clo uplatniteľné na niektoré poľnohospodárske výrobky a na určité ropné výrobky s pôvodom v Turecku a Malte; keďže platnosť nariadenia (ES) č. 3010/95 sa skončila dňa 31. decembra 1995;
keďže súčasné obchodné vzťahy by sa nemali prerušiť; keďže sa podľa toho javí ako vhodné, aby sa pokračovalo v uplatňovaní uvedeného nariadenia;
keďže colné výhody udelené v tomto kontexte by mali byť prinajmenšom zhodné s výhodami, ktoré spoločenstvo udelilo rozvojovým krajinám podľa Všeobecného systému preferencií;
keďže Colná únia medzi Európskym spoločenstvom a Tureckom nadobudla účinnosť od 31. decembra 1995; keďže dôsledkom toho je vhodné zmeniť a doplniť prílohy k horeuvedenému nariadeniu,
PRIJALA TOTO NARIADENIE:
Článok 1
Nariadenie (ES) č. 3010/95 sa mení a dopĺňa takto:
1. v názve sa vypúšťa slovo "(1995)".
2. Článok 1 sa nahrádza takto:
"Článok 1
Nasledujúce výrobky sa povoľujú na dovoz do spoločenstva pri colných sadzbách uvedených pre každý výrobok:
- počínajúc od 1. januára 1995, výrobky kapitol 1 až 24 kombinovanej nomenklatúry s pôvodom v Malte a Turecku, ako ich uvádzajú prílohy I a II,
- počínajúc od 1. januára 1995 do 30. decembra 1995, ropné výrobky kapitoly 27 kombinovanej nomenklatúry, rafinované v Turecku, ako ich uvádza príloha III."
3. Prílohy sa menia a dopĺňajú nasledovne:
a) v záhlaví v poslednom stĺpci prílohy I sa slová "Obdobie od 1.7. do 31. 12. 1995" nahrádzajú slovami "Počínajúc 1. 7. 1995";
b) v prílohe I sa tabuľka vzhľadom na poradové čísla 16.0500, 15.0510, 16.0520, 16.1070 a 16.2900 nahrádza tabuľkou v prílohe I k tomuto nariadeniu;
c) príloha II na nahrádza prílohou v prílohe II k tomuto nariadeniu;
d) príloha III sa vypúšťa s účinnosťou od 31. decembra 1995.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev.
Toto nariadenie sa uplatní od 1. januára 1995, okrem prílohy II, ktorá sa uplatní od 31. decembra 1995.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 25. marca 1996